**Răpirea Dimineții**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aripa dimineții

S-a-ntins ca domnișoara

Ce își răsfiră creții

Iubindu-și oglinjoara.

Și freamătă întreagă

În ochii săi albaștri

Vrând ca să fie dragă

Privirii dintre aștri.

De-aceia ea mănâncă

Iar cerul în ocheadă

Să vadă de el încă

Nu a pornit să cadă.

Și nu-mi observă firea

Așa tremurătoare

Cuprinsă în iubirea

Ce-adoră și mă doare.

Fiindcă nu mă vede

Și nu vrea să mă știe

De-aici din plaiul verde

Săracă melodie.

Știind că iată, iată

Își va-nflori bujorul

Și Soarele pe fată

O va răpi cu dorul.

Ea va uita de stele

Și vise de la noapte

De toate, toate cele,

Și toate celelalte.

Răpirea mă încântă

Însă și mă înfrânge,

Iar inima mea, sfântă,

Se-năbușă în sânge.

Dar bucuria totuși

Privindu-se o iartă

În țăndările-n lotuși

Din oglinjoara spartă.

De-a fi, trăiesc speranța,

Un pic privirii blânde,

Aștept iar dimineața

Când aripa s-a-ntinde.

Și chiar de se repetă

Povestea-ntotdeauna

O clipă nu regretă

Sufletul meu totuna.

Victor Bragagiu